Uredba Komisije (EGS) št. 3713/90

z dne 19. decembra 1990

o pravilih za izvajanje odločb o dodeljevanju pomoči iz Usmerjevalnega oddelka EKUJS za projekte izboljšanja pogojev predelave in trženja kmetijskih in ribiških proizvodov iz Uredbe Sveta (EGS) št. 355/77

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 866/90 z dne 29. marca 1990 o izboljšanju pogojev predelave in trženja kmetijskih proizvodov [1] in zlasti člena 23 Uredbe,

ker je člen 10 Uredbe Sveta (EGS) št. 4256/88 z dne 19. decembra 1988 o določbah za izvajanje Uredbe (EGS) št. 2052/88 glede Usmerjevalnega oddelka EKUJS [2], razveljavil Uredbo (EGS) št. 355/77 [3], razen členov 6 do 15 in 17 do 23, glede projektov, predloženih pred 31. decembrom 1989, ali glede ribištva, pred 31. decembrom 1990;

ker je člen 21 Uredbe (EGS) št. 866/90 določil prehodne določbe za izplačila za projekte po Uredbi (EGS) št. 355/77; ker uporaba navedenega člena vključuje večje posredovanje držav članic;

ker je zato treba določiti podatke, ki jih morajo vsebovati zahtevki za izplačilo, ki jih Komisiji pošljejo organi, ki jih imenuje država članica v skladu s členom 17(1) Uredbe (EGS) št. 866/90;

ker bi moral biti za standardizacijo zahtevkov za izplačila imenovanim organom na voljo računalniško podprt sistem;

ker mora biti Komisija obveščena o tem, da se projekti izvajajo pod pogoji in v časovnem okviru, ki jih določajo odločbe;

ker morajo države članice, da se omogoči učinkovito spremljanje zahtevkov za izplačila, zagotoviti, da je tri leta po izplačilu razlike Komisiji na voljo vsa dokumentacija, na podlagi katere se je pomoč izračunala;

ker so ukrepi, predvideni s to uredbo, v skladu z mnenjem Odbora za kmetijske strukture in razvoj podeželja,

SPREJELA NASLEDNJO UREDBO:

Člen 1

1. Zahtevki za predplačila in četrtletne razčlenitve v zvezi s projekti, za katere se je dodelila pomoč iz Uredbe (EGS) št. 355/77, predloži imenovani organ Komisiji v obliki, prikazani v Prilogah II do IV k tej uredbi.

2. Komisija od tretjega četrtletja leta 1995 ne bo več izplačevala predplačil.

3. Imenovani organ, najkasneje skupaj s prvo četrtletno razčlenitvijo, Komisiji pošlje kopije obrazcev, ki jih bodo upravičenci uporabljali za zahtevke za izplačila. Ti morajo vsebovati opis financiranja projekta, povzetek nastalih izdatkov in primerjalno tabelo naložb, načrtovanih in uresničenih na podlagi količinskih in fizičnih kazalcev skladno s točko 3 v Prilogi I.

V istem roku sporoči podrobne podatke o nadzoru, ki se uporabi, in besedila nacionalnih izvedbenih določb ali katerega koli drugega ustreznega upravnega dokumenta.

Sporoči se tudi sprotno dopolnjevana dokumentacija iz tega odstavka.

Člen 2

Zahtevki za predplačilo za katero koli četrtletje se ne sprejmejo, če se ni posredovala četrtletna razčlenitev za predzadnje četrtletje.

Člen 3

Imenovani organ letno posreduje Komisiji povzetek stanja napredka projektov v obliki, prikazani v Prilogi V, pri čemer prvi povzetek prikazuje stanje z dne 31. decembra 1990.

Člen 4

Podatki, zahtevani v prilogah IV in V, se načeloma posredujejo z elektronsko pošto. Komisija določi zahtevano programsko opremo in jo da na voljo vsakemu imenovanemu organu. Komisija lahko da na voljo tudi opremo in usposobi osebje, ki dela s to opremo.

Člen 5

Imenovani organ stori vse potrebno, da zagotovi, da se vsi dokumenti in računovodski izkazi, ki se nanašajo na posamezen projekt, hranijo tri leta od datuma plačila razlike pomoči.

Člen 6

Če je zahtevek za izplačilo Komisiji vložil posredniški organ skladno z Uredbo Komisije (EGS) št. 1685/78 [4] pred začetkom veljavnosti te uredbe, imenovani organ ne sme izplačati nobenega naknadnega obroka za projekt, dokler EKUJS ne opravi izplačila, za katero se je prej zaprosilo, ali sporoči znesek, ki ga izplača imenovani organ.

Člen 7

Uredba (EGS) št. 1685/78 se razveljavi.

Člen 8

Ta uredba začne veljati 1. januarja 1991.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1990

Za Komisijo

Ray Mac Sharry

Član Komisije

[1] UL L 91, 6.4.1990, str. 1.

[2] UL L 374, 31.12.1988, str. 25.

[3] UL L 51, 23.2.1977, str. 1.

[4] UL L 197, 22.7.1978, str. 1.

--------------------------------------------------

PRILOGA I

ZAHTEVKI ZA PREDPLAČILO IN ČETRTLETNE RAZČLENITVE ZA PROJEKTE, KI SE JIM JE DODELILA POMOČ PO UREDBI (EGS) št. 355/77

Splošno

1. Predložitev zahtevkov za izplačilo

Zahtevki za izplačilo, četrtletne členitve in vse druge informacije se pošljejo v dveh kopijah na naslov:

Komisija Evropskih skupnosti,

Generalni direktorat za kmetijstvo,

EKUJS-Usmerjevalni oddelek (VI-G-S),

Rue de la Loi 200,B–1049 Bruselj.

2. Finančna kontrola

Če se nacionalne določbe ali določbe Skupnosti kršijo v škodo proračuna Skupnosti, se upošteva člen 23(1) Uredbe Sveta (EGS) št. 4253/88 [1], ki vključuje nepravilnosti in organizacijo informacijskega sistema.

Izterjani zneski se bodisi odštejejo od zaprošenega izplačila bodisi vrnejo Usmerjevalnemu oddelku EKUJS. Komisija se obvesti o izterjanih zneskih ter o napredku pri upravnih in sodnih postopkih.

Države članice morajo sprejeti ukrepe, potrebne za kontrolo iz člena 23(1) Uredbe Sveta (EGS) št. 4253/88, Komisiji pa morajo biti na voljo vsa nacionalna poročila o kontroli.

3. Količinski in fizični kazalci

Količinski in fizični kazalci so zlasti:

- število,

- dolžina,

- površina,

- obseg,

- zmogljivost.

[1] UL L 374, 31.12.1988, str. 1.

--------------------------------------------------

PRILOGA II

+++++ TIFF +++++

--------------------------------------------------

PRILOGA III

+++++ TIFF +++++

--------------------------------------------------

PRILOGA IV

+++++ TIFF +++++

--------------------------------------------------

PRILOGA V

+++++ TIFF +++++

--------------------------------------------------